is is is fr is is is is is is is en de en en is is is is is is hu is is is en es pt is is de cs is da is is is is ca en hu is is is id is is is en is en sv is is pt is vi is is is is es is is is hbs_lat de de is en is pt is vi is pt is is is vi is is is is is is ast is cs ceb is sv is sv is is is pt is is is hbs_lat pt is ceb is is is is is is is is is is is is en is da is es
Landsbankinn greiðir 24,8 milljarða króna í arð 2017 - Landsbankinn
22. mars 2017 - Fjárfestatengsl
Lilja Björk Einarsdóttir kynnir afkomu Landsbankans á aðalfundi 2017.
Á aðalfundi Landsbankans var samþykkt að bankinn greiði 24,8 milljarða króna í arð á árinu 2017. Annars vegar er um að ræða 13 milljarða króna arðgreiðslu vegna rekstrarársins 2016 sem samsvarar um 78% af hagnaði ársins og hins vegar sérstakan arð til hluthafa að fjárhæð 11,8 milljarðar króna. Alls munu arðgreiðslur bankans á árunum 2013-2017 því nema um 107 milljörðum króna.
Aðalfundurinn fór fram í Hörpu 22. mars. Á dagskrá fundarins voru hefðbundin aðalfundarstörf.
Á aðalfundinum var samþykkt tillaga um að greiddur verði arður til hluthafa vegna reikningsársins 2016 sem nemur 0,55 krónum á hlut, eða um 13 milljörðum króna, sem verði greiddur út í lok mars. Einnig samþykkti fundurinn tillögu um sérstaka arðgreiðslu sem nemur 0,50 krónum á hlut, eða um 11,8 milljörðum króna, og verði greiðslan innt af hendi 20. september 2017. Samanlagðar arðgreiðslur Landsbankans á árinu 2017 munu því nema um 24,8 milljörðum króna.
Á fundinum var greint frá nýrri arðgreiðslustefnu sem bankaráð samþykkti í mars sl. Í stefnunni er gert ráð fyrir að reglulegar arðgreiðslur til hluthafa verði að jafnaði 60-80% af hagnaði fyrra árs. Í samræmi við fjármögnunarstefnu bankans er einnig stefnt að sérstökum arðgreiðslum til þess að auka hagkvæmni í fjármagnsskipan bankans. Við ákvörðun um arðgreiðslur verði tryggt að bankinn uppfylli lögbundnar kröfur á hverjum tíma og viðhaldi sterkri fjárhagsstöðu.
Eftirtalin voru kjörin aðalmenn í bankaráð Landsbankans:
Sigríður Benediktsdóttir (nýr bankaráðsmaður)
Helga Björk Eiríksdóttir var kjörin formaður bankaráðs.
Eftirtalin voru kjörin varamenn í bankaráð:
Ásta Dís Óladóttir (nýr varamaður í bankaráði)
Aðalfundur samþykkti óbreytta starfskjarastefnu fyrir Landsbankann. Þá var samþykkt tillaga um að þóknun til bankaráðsmanna verði 400.000 kr. á mánuði, þóknun til stjórnarformanns verði 700.000 kr. á mánuði og þóknun til varaformanns verði 500.000 kr. Því til viðbótar skuli greiða bankaráðsmönnum 200.000 kr. á mánuði fyrir þátttöku í starfi undirnefnda bankaráðs en auk þess fái formenn undirnefnda bankaráðs greiddar 25.000 kr. á mánuði. Þóknun til varamanns í bankaráði verði 200.000 kr. fyrir hvern fund í bankaráði eða fund með Fjármálaeftirlitinu um hæfismat en þó aldrei hærri en þóknun aðalmanns innan hvers mánaðar. Greiðsla til hvers varamanns skal nema að lágmarki 400.000 kr. á ári.
Á fundinum var samþykkt heimild þess efnis að Landsbankinn eignist eigin hluti allt að 10% af nafnverði hlutafjár. Lægsta og hæsta fjárhæð sem Landsbankinn má reiða fram sem endurgjald fyrir hvern hlut skal vera bókfært virði hvers hlutar, þ.e. samsvara hlutfalli á milli eigin fjár sem tilheyrir hluthöfum bankans og hlutafjár, samkvæmt síðasta birta ársuppgjöri eða árshlutauppgjöri áður en kaup á eigin hlutum fara fram. Heimild þessi gildir fram að aðalfundi Landsbankans árið 2018. Ráðstöfun Landsbankans á eigin hlutum sem keyptir verða á grundvelli þessarar heimildar er háð samþykki hluthafafundar.
Nánari upplýsingar um aðalfund Landsbankans
28.06.2017Landsbankinn fær lán frá NIB til fjármögnunar lítilla og meðalstórra fyrirtækja
22.06.2017Landsbankinn greiðir upp eftirstöðvar skuldabréfa LBI ehf.
13.06.2017Landsbankinn gefur út skuldabréf í sænskum krónum
12.06.2017Landsbankinn gerir sátt við Samkeppniseftirlitið og ræðst í aðgerðir til að efla samkeppni
23.05.2017Lætur af störfum hjá Landsbankanum
17.05.2017Landsbankinn ákveður að byggja á lóð sinni við Austurhöfn
05.05.2017Landsbankinn tekur tilboðum í eignir í Vogabyggð
1 2 3 4 5 6 7 8 9 Næsta
22. mars 2017 - Aðalfundur 2017
4. maí 2017 - Uppgjör 1F 2017
27. júlí 2017 - Uppgjör 1H 2017
26. október 2017 - Uppgjör 3F 2017
8. febrúar 2018 - Ársuppgjör 2017
Dagatalið er birt með fyrirvara um breytingar°
Stefna um sölu eigna
Fyrirtæki í eigu bankans
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE